เป็นตุ่มคลายๆฝีแต่ไม่มีหัวและไม่เจ็บค่ะเป็นที่ก้นกบคืออะไรค่ะและรักษายังไงค่ะ
สวัสดีค่ะ ตุ่มคล้ายฝีที่บริเวณก้น อาจเป็น1. เป็นสิว ซึ่งหากผิวหนังบริเวณนั้นมีขน ก็อาจเป็นได้ โดยเกิดจากการอุดตันของต่อมน้ำมันบริเวณรูขุมขน หากมีการอักเสบ ก็จะกลายเป็นสีแดง และอาจมีหัวหนองเล็กๆ มักมีอาการเจ็บๆ คันๆ2.การอักเสบของเนื้อเยื่อ (cellulitis) ที่เกิดจากการติดเชื้อแบคทีเรีย แต่ผิวหนังมักมีการบวมแดง และมีอาการเจ็บและปวดร่วมด้วย3. เป็นฝี แต่ผิวหนังก็จะมีอาการบวมแดง และมีอาการเจ็บและปวดร่วมด้วย รวมถึงเห็นหัวหนองสีขาวๆ เหลืองๆ และอาจมีไข้ อ่อนเพลีย ปวดเมื่อยตามตัว4. เป็นถุงน้ำหรือซีสต์ใต้ผิวหนัง โดยจะคลำได้เป็นก้อนค่อนข้างนิ่ม มักไม่เจ็บไม่ปวด5.เป็นเนื้องอกชนิดต่างๆ ของชั้นผิวหนังและชั้นเนื้อเยื่อใต้ผิวหนังในเบื้องต้น ไม่ควรไปแกะ เกาหรือบีบตุ่มดังกล่าว พยายามรักษาความสะอาดและเช็ดบริเวณผิวหนังให้แห้งเสมอ หากมีขนาดเล็ก ไม่ว่าจะป็นสิว ฝี หรือมีการอักเสบของเนื้อเยื่อ ก็มักจะหายเองได้ แต่หากไม่หายไป หรือโตขึ้น มีอาการเจ็บและปวด ก็ควรไปพบแพทย์ค่ะ